14. ΝΟΜΟΘΕΤ. ΔΙΑΤΑΓΜΑ υπ’ αριθ. 522 της 31 Αυγ./1 Οκτ. 1941 (ΦΕΚ Α΄ 325) Περί τροποποιήσεως και συμπληρώσεως των περί οργανισμού του Εθνικού Μετσοβίου Πολυτεχνείου κειμένων διατάξεων. Εκυρώθη και διετηρήθη εν ισχύϊ δια της υπ’ αριθ. 295/1946 (ΦΕΚ Α΄ 185) πράξ. Υπ. Συμβουλίου. Άρθρ.1.-1.Επιτρέπεται κατόπιν αποφάσεως της Διαχειριστικής Επιτροπής του Εθνικού Μετσοβίου Πολυτεχνείου εγκρινομένης υπό του υπουργού, η διάθεσις του απαιτουμένου ποσού εκ των χρηματικών πλεονασμάτων της περιουσίας του Ιδρύματος των λοιπών Κεφαλαίων του προϋπολογισμού (Κληροδοτημάτων, δωρεών κλπ.) άνευ παρακωλύσεως της εκπληρώσεως του κυρίως σκοπού αυτών, δια την ενίσχυσιν του Κεφαλαίου ΙΔ΄προς πληρωμήν των εκ της μισθοδοσίας του προσωπικού του Εθνικού Μετσοβίου Πολυτεχνείου υποχρεώσεων τούτου. 2.Τα ποσά ταύτα αποδίδονται εις τα οικεία Κεφάλαια εκ των εσόδων των τελών εγγραφής άμα τη πραγματοποιήσει τούτων εντόκως δια τον χρόνον της χρησιμοποιήσεώς των . Ο τόκος ούτος δεν δύναται να υπερβή κατά ποσοστόν τον υπό της Εθνικής Τραπέζης τηςΕλλάδος αποδιδόμενον τόκον δια τας καταθέσεις των Κεφαλαίων Νομικών Προσώπων. Άρθρ.2.-Η κατά τας κειμένας διατάξεις υφισταμένη ατέλεια εγγραφών ή απαλλαγή από των εξετάστρων και τελών εκδόσεως του Πτυχίου δι’ ωρισμένας κατηγορίας σπουδαστών επεκτείνεται και εις τα τέκνα πεσόντων ή θανόντων εν πολεμοίς. Άρθρ.3.-1.Η από του Ακαδημαϊκού έτους 194142 φοίτησις εις την Ανωτάτην Σχολήν Αρχιτεκτόνων είναι πενταετής. 2.Αι εισαγωγικαί εξετάσεις εις τας ανωτάτας σχολάς του Εθνικού Μετσοβίου Πολυτεχνείου διεξάγονται εις δύο σειράς, η πρώτη δια τας πενταετούς φοιτήσεως σχολάς και τμήματα αυτών, και η δευτέρα δια τας τετραετούς φοιτήσεως σχολάς και τμήματα αυτών, μετά το πέρας της πρώτης. Άρθρ.4.-(Προστίθεται β΄ εδάφιον εις το άρθρ. 52 του Κώδικος του Ε.Μ.Π.). Άρθρ.5.-Αι περί οριστικής αποβολής σπουδαστών αποφάσεις του Πειθαρχικού Συμβουλίου του Εθνικού Μετσοβίου Πολυτεχνείου και των Σχολών Υπομηχανικών δύνανται να επανεξετασθώσιν υπό της Συγκλήτου του Ιδρύματος, τη αιτήσει του ενδιαφερομένου σπουδαστού, υποβαλλομένη εντός μηνός από της κοινοποιήσεως αυτώ της ποινής. Η Σύγκλητος δύναται να μετριάση την ποινήν. Πάσα διάταξις αντικειμένη τω παρόντι καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 